
Broj: 02-14-3240/19
Jajce, 25.04.2019. godine

                      Na osnovu člana 15. Zakona o principima lokalne samouprave FBiH (Sl. novine FBiH broj 49/06), člana 39. Statuta općine Jajce (Sl. novine općine Jajce broj 3/08), člana 2. Odluke o kriterijima, za dodjelu sredstava iz budžeta/proračuna Općine Jajce, s pozicije 614300 – grant neprofitnim oranizacijama – udruženjima/udrugama građana (Sl.novine Općine Jajce, br.4/08), te odredbi Odluke o izvršenju budžeta/proračuna Općine Jajce za 2019. godinu, broj: 01-01-6-2443/19 od 29.03.2019. godine, Načelnik Općine Jajce raspisuje:
JAVNI POZIV
za prijavu projekata namijenjenih za mlade koji su planirani za finansiranje/sufinansiranje iz budžeta/proračuna Općine Jajce za 2019. godinu
I. PREDMET POZIVA

Pozivaju se udruženja/udruge koji djeluju u interesu mladih za prijavu projekata koji su planirani za finansiranje/sufinansiranje iz budžeta/proračuna Općine Jajce za 2019. godinu, grant za mlade.

Odobreni projekti finansirat će se u dvije tranše i to:

Prva tranša po donesenoj listi odabranih projekata.
Druga tranša po završetku projekta, a isplata će pratiti izvršenje prihoda u budžetu Općine

Jajce za 2019. godinu u odnosu na odobrena sredstva za projekat.

II. USLOVI ZA SUDJELOVANJE NA JAVNOM POZIVU

Pravo sudjelovanja na Javnom pozivu ostvaruju zainteresovana udruženja/udruge čija je osnovna misija promocija omladinskog aktivizma i koje u svojoj organizacionoj strukturi imaju pretežno populaciju mladih, a registrovane su za obavljanje svojih djelatnosti iz svog djelokruga rada na području općine Jajce.

III. PROJEKTNE IDEJE

Projekat se treba odnositi na:

· mehanizme za ostvarivanje omladinske politike, 

· vanškolsko obrazovanje, 

· zaštitu i očuvanje zdravlja i životne sredine, 

· kreativno izražavanje mladih kroz medije, kulturu, umjetnost i sport, 
· aktivnosti i programe koji se tiču razvoja sposobnosti, vještina, znanja i društvenog angažmana, 

· programe koji se odnose na dobrobit lokalne zajednice, socijalno djelovanje i zdravstvenu zaštitu, te savjetovanje, 

· omladinsko istraživanje i edukaciju mladih (borba protiv poroka, prevencije od raznih bolesti, sprječavanje neprihvatljivih oblika ponašanja), 

· zaštitu i promociju ljudskih prava i sloboda i doprinos razumijevanju i toleranciji među različitim grupama. 

IV.  KRITERIJI ZA RASPODJELU SREDSTAVA

Kriteriji za raspodjelu sredstava su:

· da aplikant ima kvalifikovano članstvo za realizaciju projekta 

· da projekat ima jasnu definiciju ciljane grupe (kome je namijenjen) 

· očekivane rezultate (efekti na ciljanu grupu) 

· da sadrži jasnu raspodjelu odgovornosti - odgovorna osoba, saradnici, volonteri. 

V SADRŽAJ POTREBNE DOKUMENTACIJE 

· popunjen obazac za aplikaciju, 

· projekat kojim se aplicira treba sadržavati jasnu definiciju ciljane grupe i očekivane rezultate, finansijski plan projekta s prihodima i rashodima, 

· kratak opis aplikanta, s podacima o prethodno realizovanim projektima i kvalifikaciji kadra u implementaciji projekta, 

· rješenje o registraciji (ovjerena kopija), 

· dokaz o identifikacionom broju, 

· dokaz o transakcijskom računu. 

VI. NAČIN I ROK PODNOŠENJA PRIJAVA

Prijave sa potrebnim dokumentima dostavljaju se u roku od 21 dan od dana objave javnog poziva. Prijavni i budžetski obrasci mogu se preuzeti na web stranici (www.opcina-jajce.ba) i na protokolu Općine Jajce.

Prijave dostaviti u zatvorenoj koverti sa naznakom: „Prijava na Javni poziv za finansiranje/sufinansiranje projekata namijenjenih za mlade iz budžeta/proračuna Općine Jajce za 2019. godinu“.
Prijave se dostavljaju na adresu Općine Jajce, ulica Nikole Šopa bb, 70101 Jajce ili putem pisarnice Općine Jajce – Komisija za raspodjelu sredstava sa pozicije Grant za mlade. Prijave uz koje ne bude dostavljena potrebna dokumentacija i koje nisu dostavljene u roku, te prijave aplikanata koji u prethodnom periodu nisu pravdali namjenski utrošak dodijeljenih sredstava, neće biti razmatrane.

VII. OSTALE ODREDBE

Aplikant može aplicirati na ukupan iznos cijene projekta ili dio nedostajućih sredstava, što je dužan navesti u prijavi.

Ocjenu aplikacije i konačan odabir, uz prethodnu saglasnost Općinskog načelnika, će provesti Komisija u skladu s kriterijima utvrđenim u Odluci o kriterijima za dodjelu sredstava iz budžeta/proračuna Općine Jajce s pozicije 614324, grant neprofitnim organizacijama.

